Stanislav Andreyev

Stanislav Andreyev (1988-yil 6-mayda, Toshkentda tugʻilgan) – oʻzbekistonlik murabbiy va sobiq futbolchi, Jizzaxning „Soʻgʻdiyona“ klubining 21 yoshgacha jamoasi murabbiyi. Futbolchilik faoliyati davomida chap qanot himoyachisi va yarim himoyachisi pozitsiyalarida oʻynagan. 2009—2017-yillar davomida Oʻzbekiston terma jamoasida oʻynagan.

 Futbolchilik faoliyati 
Stanislav Andreyev Toshkentning „Paxtakor“ futbol maktabida tahsil olgan. 2006-yilda Oʻzbekiston Oliy ligasida ishtirok etgan, keyinchalik quyi divizionlarga tushib ketgan Surxondaryo viloyati Sariosiyo shahrining „Toʻpalang“ klubida professional futbolchilik faoliyatini boshlagan. 2007-yilda „Paxtakor“ asosiy jamoasi skautlari va murabbiylarining eʼtiborini tortgan. Oradan hech qancha vaqt oʻztmasdan Stanislav Andreyev „Sherlar“ tarkibiga kelib qoʻshilgan. Paxtakor jamoasi bilan birga u 2007-yilda Hamdoʻstlik chempionlari kubogida goliblikni qoʻlga kiritib, kubokni boshi uzra baland koʻtargan. Stanislav 10 dan ortiq futbol mavsumini „Paxtakor“ning asosiy tarkib futbolchisi sifatida oʻtkazgan, 200 dan ortiq oʻyinda maydonga tushib, Paxtakorning haqiqiy himoya devoriga aylangan. Oʻzbekiston chempionatlarining koʻp karra chempinligini hamda kumush bronza medallarini qoʻlga kiritgan.

2018-yilgi mavsum yozida „Paxtakor“ jamoasidagi raqobat sabali klubni tark etgan va Toshkent viloyatining „Metallurg“ (Bekobod) jamoasiga ijara asosida mavsum yakuniga qadar shartnoma imzolagan. 2019-yilgi mavsum avvalida Paxtakor bilan shartnomasi yakunlangan va Bekobod jamoasi bilan erkin agent sifatida yangi shartnoma imzolagan. Bekobod jamoasi tarkibida 3 mavsum davomida oʻynagan va jamoaning muhim futbolchilaridan biriga aylangan.

2022-yilgi mavsumda „Navbahor“ jamoasi murabbiyi, sobiq ustozi Samvel Babayan taklifi bilan Namangan jamoasi bilan shartnoma imzolagan. Navbahor klubida bir mavsum davomida oʻynadi, Oʻzbekiston Superligasi va Oʻzbekiston kubogida sovrindor boʻlgan.

2023-yilgi mavsum avvalida Jizzaxning „Soʻgʻdiyona“ klubi bilan shartnoma imzolagan. Uch yillik mavsumdan soʻng, 2025-yil yakunida futbolchilik faoliyatini yakunlagan.

 Terma jmoadagi faoliyati 
Andreyev Oʻzbekiston milliy terma jamoasi tarkibida 2009—2017-yillarda oʻynagan. Terma jamoa bilan 2011-yilgi Osiyo Kubogida ishtirok etgan. U jami 40 ta oʻyin oʻtkazib, 2 ta gol muallifiga aylangan.

 Xalqaro maydondagi gollar 
GolSanaJoyRaqibNatijaHisobTurnir 1.  2012-yil 25-fevral  Jeonju World Cup stadioni, Chonju, Janubiy Koreya   2-3  2-4  Oʻrtoqlik 2.  2015-yil 17-noyabr  Grand Hamad stadioni, Doʻha, Qatar   3-0  3-1  2018-yilgi jahon chempionati saralashi

 Yutuqlar 

 Oʻzbekiston Superligasi chempioni (3): 2007, 2012, 2014, 2015
 Oʻzbekiston Superligasi kumush medali sovrindori (3): 2008, 2009, 2010, 2022
 Oʻzbekiston Superligasi bronza medali sovrindori (1): 2011, 2017-yil
 Oʻzbekiston kubogi sohibi (3): 2007, 2009, 2011
 Oʻzbekiston kubogi finalchisi (1): 2008, 2022-yil
 MDH kubogi gʻolibi: 2007
 MDH kubogida kumush medali sovrindori: 2008

 Manbalar 

 Havolalar 

 Stanislav Andreyev Footballfacts saytida
 Stanislav Andreyev  Playmakerstats saytida
 Stanislav Andreyev Transfermarkt saytida
 Stanislav Andreyev NFT saytida
 Stanislav Andreyev Soccerway saytida

Turkum:Yashayotgan insonlar
Turkum:Toshkentlik futbolchilar
Turkum:Alifbo boʻyicha futbolchilar
Turkum:Alifbo boʻyicha sportchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Toʻpalang klubi futbolchilari
Turkum:Paxtakor jamoasi futbolchilari
Turkum:Metallurg Bekobod klubi futbolchilari
Turkum:Navbahor futbolchilari
Turkum:Soʻgʻdiyona Jizzax futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo Kubogi 2011 futbolchilari
Turkum:Oʻzbekistonlik rus millatiga mansub kishilar